paragraph_text: John William Lowery (Grosse Pointe, Michigan, SAD, 31. srpnja, 1971.), poznatiji kao John 5, američki je gitarist. Umjetničko ime je dobio 1998. kad je napustio grupu Davida Leeja Rotha i pridružio se industrial metal-sastavu Marilyn Manson kao glavni gitarist, zamjenjujući Zima Zuma. Još uvijek nastupa pod imenom "John 5", iako sve manje otkako se pridružio sastavu Roba Zombieja.